CELEX: 32015D0655
Language: sl
Date: 2015-04-23 00:00:00
Title: Izvedbeni sklep Komisije (EU) 2015/655 z dne 23. aprila 2015 v skladu s členom 3(3) Uredbe (EU) št. 528/2012 Evropskega parlamenta in Sveta o formulaciji na osnovi polidimetilsiloksana, ki se daje na trg za nadzor nad komarji (Besedilo velja za EGP)

25.4.2015   
            
            
               SL
            
            
               Uradni list Evropske unije
            
            
               L 107/75
            
         IZVEDBENI SKLEP KOMISIJE (EU) 2015/655
   z dne 23. aprila 2015
   v skladu s členom 3(3) Uredbe (EU) št. 528/2012 Evropskega parlamenta in Sveta o formulaciji na osnovi polidimetilsiloksana, ki se daje na trg za nadzor nad komarji
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 3(3) Uredbe,
   ob upoštevanju naslednjega:
   
               (1)
            
            
               Belgija je 16. maja 2014 zaprosila Komisijo, da v skladu s členom 3(3) Uredbe (EU) št. 528/2012 odloči, ali je formulacija na osnovi polidimetilsiloksana za nadzor nad komarji biocidni proizvod v smislu člena 3(1)(a) navedene uredbe.
            
         
               (2)
            
            
               Po podatkih družbe, ki daje proizvod na trg, formulacija na osnovi polidimetilsiloksana na vodna telesa doda tanek silikonski film. Nizka površinska napetost silikonskega filma ličinkam komarjev onemogoča dihanje, samicam komarjev pa odlaganje jajčec na vodni površini, pri čemer se mnoge utopijo.
            
         
               (3)
            
            
               Formulacija na osnovi polidimetilsiloksana tako pomeni fizično oviro pri reprodukciji komarjev.
            
         
               (4)
            
            
               V skladu s členom 3(1)(a) Uredbe (EU) št. 528/2012 so biocidni proizvodi le tisti proizvodi, ki so namenjeni uničevanju, odvračanju ali nevtralizaciji škodljivih organizmov, preprečevanju njihovega delovanja ali za odpravo teh organizmov na kateri koli drug način kot zgolj s fizičnim ali mehanskim delovanjem.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   Formulacija na osnovi polidimetilsiloksana za nadzor komarjev z dodajanjem silikonskega filma nizke površinske napetosti na vodna telesa, ki je dana na trg za navedeni namen, ni biocidni proizvod v smislu člena 3(1)(a) Uredbe (EU) št. 528/2012.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 23. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.